Al-Mansur

Abū Jaʿfar ʿAbd Allāh bin Muḥammad al-Manṣūr (bhâsa Arab: أبو جعفر عبد الله بن محمد المنصور; 95 H – 158 H/714 M – 6 Oktober 775 M) biyasana èkennal kalabân nyama laqab al-Manṣūr (المنصور) panèka khalifah Abbasiyah sè ka 2, sè marènta ḍâri taon 136 H kantos 158 H (754 M – 775 M) aghentè'è tarètanna sè anyama as-Saffah (m. 750–754). Salèrana èkennal polana maddhek 'Kottha Bundar' Madinat as-Salam, sè pas dhâddhi pusat kakhalifahan è Bagdad.Abduh, Bilif (2023). Ensiklopedia Tokoh Islam Dunia. Yogyakarta: Checklist. kaca 31–33. ISBN 978-602-5479-65-6.

 Kaoḍi'ân 
Mètorot Sejarah Para Khalifah karya Jalaluddin as-Suyuthi, al-Mansur oḍi' 95 H – 158 H (714 M – 6 Oktober 775 M). Al-Mansur lahèr è roma kalowarghâ Abbasiyah è Humaimah (samangkèn Yordania) saellana amigrasi ḍâri Hejaz taon 714 (95 H).Hawting, G.R. "Al Mansur: Abbasid Caliph". Encyclopædia Britannica. Èaksès tangghâl 21-01-2026 Èbhuna panèka Sallamah, panèka buḍâ' binè'.Najībābādī, Akbar Shāh K̲h̲ān (2001). History of Islam (Vol 2). Darussalam. kaca 287. ISBN 9789960892887. Al-Mansur panèka tarètanna as-Saffah.Tucker, Ernest (2016). The Middle East in Modern World History. Routledge. kaca  8. ISBN 9781315508245. Salèrana kabbhi anyama Abdullah, ghâbây mabhidhâ sè kaduwâ, as-Saffah èsebbhut kalabân kunya Abu al-Abbas.El-Hibri, Tayeb (2021). The Abbasid Caliphate: A History. Cambridge and New York: Cambridge University Press. ISBN 978-1-107-18324-7. kaca 41.

 Kakhalifahan 
As-Saffah saellana pamarènta'an pènḍe' lèma taon abiddhâ, al-Mansur ngala' tangghungan ghânèka ghâbây maddhek kakhalifahan Abbasiyah kalabân negghu' pamarènta'an para' 22 taon abiddhâ, ḍâri Dzulhijjah 136 H kantos Dzulhijjah 158 H (754 – 775).Sanders, P. (1990). The Meadows of Gold: The Abbasids by MAS‘UDI. Translated and edited by Lunde Paul and Stone Caroline, Kegan Paul International, London and New York, 1989 ISBN 0 7103 0246 0. Middle East Studies Association Bulletin, 24(1), 50–51. doi:10.1017/S0026318400022549Axworthy, Michael (2008); A History of Iran; Basic, USA; ISBN 978-0-465-00888-9. kaca  81. Al-Mansur èproklamasiyaghi mènangka Khalifah bâkto parjhâlânanna ka Mekka è taon 753 (136 H) bân èlanti' è taon saellana.Aikin, John (1747). General biography: or, Lives, critical and historical, of the most eminent persons of all ages, countries, conditions, and professions, arranged according to alphabetical order. London: G. G. and J. Robinson.kaca  201. ISBN 1333072457. Abu Ja'far Abdallah bin Muhammad ngala' nyama al-Mansur ("sè mennang") bân saroju' ghâbây madhâddhi panakanna, anyama Isa bin Musa, mènangka sè aghentè'è èpon ghâbây marènta kakhalifahan Abbasiyah. Parjhânjhiyân ka'dinto kodhuna mamarè mas'alah kalowarghâ Abbasiyah sè atokar, tapè hak al-Mansur ghâbây ongghâ takhta sacara khusus è tangtang sareng om-ma dhibi', sè anyama Abdullah bin Ali. Bâkto marènta mènangka khalifah, al-Mansur mamaso' om-ma ka penjara è taon 754 bân matè'è èpon è taon 764.Marsham, Andrew (2009). Rituals of Islamic Monarchy: Accession and Succession in the First Muslim Empire: Accession and Succession in the First Muslim Empire. Edinburgh University Press. kaca  192. ISBN 9780748630776.

 Sombher